Қирғизистон президенти Бишкекка ҳарбий бўлинмаларни киритди. Шаҳарда фавқулодда ҳолат эълон қилинди - Daryo\n20:12, 09.10.2020 52534\nҚирғизистон президенти Бишкекка ҳарбий бўлинмаларни киритди. Шаҳарда фавқулодда ҳолат эълон қилинди\nҚирғизистон пойтахти Бишкек шаҳрига ҳарбий бўлинмалар ва ҳарбий техника киритилмоқда. Тегишли фармон мамлакат президенти Сўронбой Жээнбеков томонидан имзоланди, деб ёзмоқда Meduza.\nФармонда қайд этилишича, ҳарбийлар блокпостлар ташкил қилиш, қуролли тўқнашувларнинг олдини олиш, тартибни сақлаш ва тинч аҳолини ҳимоя қилиш билан шуғулланади.\nБишкекка ҳарбийлар фавқулодда ҳолат режими доирасида киритилмоқда. Фавқулодда ҳолат режими 9 октябрь куни соат 20:00 дан 21 октябрь соат 08:00 гача амалда бўлади.\nФавқулодда ҳолат режими амал қиладиган даврда Қирғизистон пойтахти қўмондони вазифасини ички ишлар вазирининг ўринбосари Алмазбек Ўрозалиев бажаради.\nҚирғизистон Соғлиқни сақлаш вазирлигининг 9 октябрдаги маълумотларига кўра, Бишкекдаги намойишлар чоғида 1218 киши жароҳат олган, 200 нафардан ортиқ одам касалхонага ётқизилган.\nНорозилик намойишлари фонида Бишкек шаҳрига намойишчилар томонидан янги мер тайинланди. Аммо шаҳарнинг расмий раҳбари Азиз Суракматов истеъфо ҳақида ариза ёзмади. Президенти Сўронбай Жээнбеков содир бўлган воқеаларни ҳукуматни ноқонуний эгаллашга уриниш деб атади. Шунингдек, давлатнинг яхлитлиги, халқнинг бирлиги ва жамиятнинг хотиржамлигини бирламчи деб атаб, муайян шароитларда лавозимдан кетишга тайёрлигини билдирди.\n9 октябрь куни Қирғизистон президенти ҳукумат ва бош вазирни истеъфога чиқарди.\nМавзуга доир: Марказий Осиё давлатлари раҳбарлари Қирғизистондаги вазият бўйича қўшма баёнот берди\n22:32, 03.10.2021 95422\n21:00, 07.10.2021 52141\n22:57, 01.10.2021 46286\n17:27 Бугун 74\nЎзбекистонда 3-босқич талабаларга ҳам мактабда дарс ўтиш ҳуқуқи берилди\n16:47 Бугун 702\nApple янги MacBook Pro ноутбукларини тақдим этди (видео)\n16:31 Бугун 4031\n16:16 Бугун 3170\n22:19, 17.10.2021 101946\n08:09, 18.10.2021 86950\n19:20, 17.10.2021 71285\n21:50, 17.10.2021 64419


Тошкентда “Европа Иттифоқининг мини-модель” ўйини ўтказилди | www.ziyouz.uz\nБош саҳифа ЯнгиликларТошкентда “Европа Иттифоқининг мини-модель” ўйини ўтказилди\nТошкент давлат юридик университети Халқаро ҳуқуқ факультетининг ўттиздан ортиқ талабаси “ЕИнинг мини-модель-2017” интерфаол ўйинида иштирок этди. ЕИнинг Ўзбекистондаги ваколатхонаси ва ТДЮУ ҳамкорлиги маҳсули бўлган тадбир ЕИнинг инсон ҳуқуқлари бўйича ахборот кампанияси доирасида ташкиллаштирилди.\n“Инсон ҳуқуқларини ҳимоя қилиш ва илгари суриш – Европа Иттифоқи фаолиятининг Ўзбекистон Республикасидаги устувор йўналишларидан биридир. Биз ҳамиша турли томонларнинг мулоқоти ҳамда инсон ҳуқуқлари ва эркинлигини, шу жумладан, таълим, маданият ва спорт масалаларини муҳокама қилиш юзасидан майдон яратиш тарафдори бўлиб келганмиз. Бугунги ўйинимиз – шундай майдоннинг ажойиб намунасидир. Бугун талабалар инсоннинг асосий ҳуқуқлари ва эркинлиги юзасидан чуқур билимини намойиш этди”, – деди ЕИнинг юртимиздаги ваколатхонаси раҳбари Эдуардс Стипрайс.\n“ЕИнинг мини-модель-2017” ўйини доирасида талабалар ўзларини инсон ҳуқуқ ва эркинлигини ҳимоя қилиш соҳасида ЕИ мамлакатлари ва Ўзбекистон ўртасидаги ҳамкорлик бўйича дипломатлар ролида синаб кўрдилар. Ўйиндан кўзланган мақсад талабаларда танқидий тафаккур, оммавий чиқиш қилиш ва музокаралар олиб бориш малакасини такомиллаштириш, тадқиқот услуби ва усуллари билан таништириш, шунингдек, инсон ҳуқуқлари соҳасидаги асосий қадриятларни тарғиб этишдан иборатдир.\nИнтерфаол ўйиннинг барча иштирокчилари соврин ва сертификатлар, ғолиблар эса махсус совғалар билан тақдирланди.\n← Аввалги Аввалги Марказий Осиёдаги энг қадимий ёзув Қорақалпоғистондан топилган\nКейинги → Кейинги: Тоғай Муроднинг барча китоблари (1985-2012)


Фиқҳ муяссар – енгил фиқҳ – Islom Nuri\nФиқҳ муяссар – енгил фиқҳ\nБиринчи кисм: ибодатлар\nИбодатлар куйидагиларни ўз ичига олади:\nКурбонлик ва акика\nТахоратнинг маъноси ва шариатдаги тушунчаси\nТахорат: Покизалик, озодалик деган маъноларни англатади.\nТахоратнинг шариатдаги тушунчаси: Бадандаги, намоз ва шунга ўхшаш ибодатлардан ман килувчи сифатларни кеткизишдир.\nСув уч турли бўлади:\n1- Покловчи; У ўзининг яратилиши сувлик холида турган сув бўлиб тахоратсизлик ва покиза жойга етган нажосат (нопоклик)ни кеткизади. Аллох таъоло айтадики: «Сизларни поклаш учун устингизга самодан сув-ёмгир ёгдирди». (Анфол:11. )\n2- Пок; У покиза нарсалар аралашиши сабабли ранги ёки таъми ёки хиди ўзгарган сув.\nБу турдаги сув ўзи пок, лекин ўзидаги сифатларидан бирининг ўзгариши сабабли тахоратсизликни кеткизмайди.\n3- Нажас (нопок); у нопок нарса билан ўзгарган сув.\nНопок сувни, ундаги ўзгаришни кеткизиш ёки (покиза) сув кўшиб ундаги ўзгаришни кеткизиш билан покланади.\nМусулмон киши сувнинг поклиги ёки нопоклигида шак килса, аникликни танлайди. Асли покиза нарсалардаги аниклик покизаликдир.\nСувнинг тахорат учун дуруст бўлгани билан дуруст бўлмаганини ажрата олмаса уни ташлаб таяммум килади. Кийимни покизаси билан нопокини ёки харомини ажрата олмаса, кийим аслида пок бўлганлиги учун, у билан бир вактда намозини ўкийди.\nШариатда тахорат (покланиш-тозаланиш) икки турли маънавий ва хиссий бўлади.\nХиссий деб аъзойи баданни тозалигига айтилади. Маънавий деб калбларни гунох ва кибрлардан тозалашга айтилади.\nНамоз ўкиш ниятида килинадиган тахорат хам хиссий тахоратлар жумласидан бўлиб, у икки турга бўлинади:\n1-Тахоратсизликни кетказиб тоза бўлиш. У уч хилдир:\nКатта тахоратсизликдан покланиш, уни гусл (ювиниш) деб аталади.\nКичик тахоратсизликдан покланиш, уни тахорат деб аталади.\nМазкур икки тозаланишга имкон бўлмаганда кўлланадиган покланиш, уни тайаммум деб аталади.\n3-сув сепиш ёки куйиш.\nИдишдан мурод емиш ёки ичимлик турадиган буюм. Фукахолар идиш сўзини доим шу маънода истеъмол киладилар.\nА- Идишларнинг турлари:\nТилла ва кумушдан ясалган идишлар.\nТилла суви юритилган идиш.\nКумуш суви юритилган идиш.\nЯсалган моддаси ёки ясалиши кимматбахо бўлган идишлар.\nТеридан бўлган идиш.\nСуякдан бўлган идиш.\nМазкур идишлардан ташкари сопол, ёгоч, ёкут, гавхар, мис ва бошка оддий идишлар.\nБ-Идишларнинг шаръий хукми:\nТилла кумуш ва уларнинг суви юритилган идишлардан ташкари хамма тоза идишларни, кимматбахо бўлса хам, арзон бўлса хам ишлатиш мубох (жоиз)дир. Бу хукм Хузайфа -розияллоху анху- пайгамбар саллаллоху алайхи ва салламдан ривоят килган хадисга асосланади: «Тилла ва кумуш идишларда ичманглар ва бу иккисидан бўлган товокларда еманглар. Чунки бу (нарса)лар дунёда улар (кофирлар) учун, охиратда сизлар учун» Бухорий ва Муслим ривояти. Рўзгор буюмларида ишлатиш харом килинган нарсаларни бошка ўринларда хам ишлатиш харом бўлади. Мисол учун дўмбира ва бошка асбобларда. Мазкур хадиснинг умумийлигига кўра бу хукм эркак ва аёлларга баробар.\nАсли пок нарсани поклигида шак килинса токи уни нопоклиги аник бўлгунига кадар у нопок хисобланмайди. Чунки у аслида пок бўлган.\nВ- Гайридинларнинг идишлари.\nУ ахли китоблар ва гайридинларни ўз ичига олади.\nБу идишларнинг шаръий хукми: Уларнинг нопоклиги аник билинмаса, уларни ишлатиш мумкин (мубох-жоиз). Чунки, идиш аслида пок бўлган.\nШунингдек гайридинларнинг кийимларининг нопоклиги аник билинмаса пок хисобланади.\nГўшти (халол бўлган) ейиладиган ўлаксаларнинг терисини ошлаш билан покланади.\nТирик хайвондан кесиб олинган нарса ўлаксадек харом бўлади. Аммо, юнг ва тукларни тирик хайвондан олинган бўлса хам пок бўлади.\nЖобир -розияллоху анху- пайгамбар саллаллоху алайхи ва салламдан ривоят килган хадисга кўра сув идиш ва бошка идишларни огзини беркитиш суннат. Расулуллох саллаллоху алайхи ва саллам айтганларки: «Сув идишни беркит ва Аллохнинг исмини зикр кил (Бисмиллах дегин). Идиш устига бир чўп ташлаб бўлса хам уни беркит ва Аллох исмини ёд ет». Бухорий ва Муслим ривояти.\nИстинжо (мустахаб) ва хожат одоблари\nИстинжо (мустахаб): У кишининг олди ва орка пешобидан чикувчи нажосатни сув билан кеткизиш.\nИстижмор: У кишининг олди ва орка пешобидан чикувчи нажосатни кесак, тош ва когоз каби нарсалар билан кеткизиш.\nХалога (Бисмиллахи, Аъузу Биллахи минал-хубси вал-хоба-а-иси) деб чап оёк билан кириш суннатдир.\nХалодан ўнг оёк билан чикиб (Бисмиллахи, ал-хамду лил-лахиллазий азхаба аннийл-аза ва а-а-фа-а-ний) деб айтиш суннатдир.\nКазойи хожат килаётган кишига чап оёгига тиянган холда ўтириб хожат чикармоги суннат.\nАгар у очикликда бўлса, одамлар кўзидан йироклашиб тўсинган холда бўлиши ва ўзига нажосат сачрамаслиги учун майин тупрокли ерни танлаши хам суннатдир.\nЗаруратсиз Аллохнинг исми ёзилган нарса билан хожатга кириш, у ерда гапириш, жинисий аъзони ўнг кўл билан ушлаш, ўнг кўл билан нажосатдан тозаланиш, чумоли ва бошка хашаротларнинг уяларига сийиш, буларнинг хаммаси макрух амаллардир.\nСахро каби очикликда киблага юзланиб ёки орка ўгириб хожат чикариш харом, девол билан ўралган ерларда жоиз, лекин ундан сакланиш афзалдир.\nЙўлларда, одамлар фойдаланадиган соя-салкин жойларда хамда мевали дарахтлар остида ва шу каби ўринларда хожат чикариш харом.\nИкки хожат йўлини уч марта тоза кесак ёки шунга ўхшаш нарса билан яхшилаб тозаланади. Агар учтада тоза бўлмаса кўпрок кесак ишлатилади. Кесакни ток ишлатиш суннат.\nМева ва сабзавотлар каби таомлар, хамда хайвонлар тезаги билан нажосатдан тозаланиш харом. Нажосатни кесак, тош, когозлар билан кеткизиш жоиз. Аввал кесак сўнгра сув билан тозалаш афзал.\nКийимга етган нажосатни ўзини ювиш вожиб. Агар нажосат кийимнинг каерига етгани билинмаса унинг хаммасини ювилади.\nКишининг ўтириб бавл килиши суннат, устига сачраш хавфи бўлмаса тик туриб сийиши макрух эмас.\nа– Фитратнинг маъноси: Фитрат киши хаётида амал килиб юриши лозим бўлган тозалик одатларидир.\nб– Фитрат суннатлари:\nМисвок: У огизни тозаловчи ва Роб таъолони рози килувчидир. Мисвокни хар вакт ишлатиш суннат. Тахорат килаётганда, куръон ўкиш, масжидга ва уйга кириш олдидан, уйкудан уйгонганда ва огиз хиди ўзгарганда ишлатиш суннати муаккададир.\nЖинсий аъзо атрофидаги тукларни олиш.\nКўлтик тукларини юлиш.\nТирнокларни олиш ва панжалар орасини ювиш.\nМўйлабни кискартириш ва соколни борича кўйиш.\nСочни ювиб-тараб тоза тутиш. Сочни баъзи кисмини олиб, баъзи кисмини кўйиш макрух.\nХатна: Ўгил боланинг жинсий аъзосининг учки кисмини ўраб турувчи ет-пардани кесиб ташлаш.\nАёлларнинг хатнаси: Киз болаларнинг жинсий аъзосининг тепа кисмидаги этни кесиш. Хатна билан шугулланувчи табиблар хар икки ўринни яхши биладилар. Хатна поклик ва озодалик бўлиб унинг фойдали томонлари жуда кўп. Хатна эр кишиларга суннат, аёлларга килиш жоиз бўлган яхши амал.\nТахоратнинг маъноси: У лугатда покликни англатади. Шариатда эса покловчи сувни баданнинг тўрт аъзосига шариатда кўрсатилган махсус равишда ишлатиш.\nТахоратнинг фазилати: Тахоратнинг накадар улуглигига Расулуллох саллаллоху алайхи ва салламдан ривоят килинган ушбу хадис далолат килади: «Сизлардан бирингиз тахорат килиб, килган тахоратини мукаммал килса, сўнгра «Ашхаду ан ла-а илаха иллаллоху вахдаху ла шарийка лаху , ва ашхаду анна Мухаммадан абдуху ва росу-луху» (маъноси: Хеч кандай хак илох йўк, магар Аллохнинг шериксиз ёлгиз ўзи борлигига гувохлик бераман, ва албатта Мухаммад унинг бандаси ва элчиси эканига гувохлик бераман) деса унга жаннатнинг саккиз эшиги очилади ва у уларнинг хохлаганидан киради» имом Муслим ривояти.\nСувни исроф килмай мукаммал тахорат килиш кишини киёмат кунида тахорат ўринларидан нур таралиб, умматлар ичида ажралиб туриш шарафига муяссар килади. Бунга Расулуллох саллаллоху алайхи ва салламнинг ушбу сўзлари далолат килади: «Менинг умматим киёмат кунида (тахорат аъзолари) тахорат асарларидан оппок нурланган холларида чакириладилар» Бухорий ва Муслим Абу Хурайра -розияллоху анху- дан ривоят килишган.


Саргузаштларга бой энг зўр 5 аэропорт (фотожамланма)Haqida.net\nHome Dunyo Саргузаштларга бой энг зўр 5 аэропорт (фотожамланма)\nАксарият сайёҳлар учун аэропортлардаги тирбандликлар — ортиқча ноқулайлик ва вақт демак. Парвозлар орасидаги кутиш соатлари — сабр синови: терминалларнинг совуқ биносини айланиш, дьюти-фридаги расталарни кўздан кечириш кўпчиликни тез толиқтиради. Бироқ дунёда шундай аэропортлар борки, уларда бўлиш ёрқин ва қизиқарли саёҳатнинг бир қисмига айланади. BigPicture ушбу аэропортлар ҳақидаги маълумотлар ва суратлар билан бўлишди.\nСингапурдаги Чанги аэропорти — ҳақиқий кўнгилочар марказ. Рейслар орасида икки соат бўш вақт бўлса, бу ерда жонли табиат оламига шўнғиш мумкин. Т1 терминали томида Африка ва Америкадан келтирилган юзлаб турдаги кактус ва суккулентлардан иборат ажойиб боғ яратилган. Т2 терминалида кунгабоқар ва орхидеялар гуллайди, Т3'да эса – капалаклар олами.\nЧанги ресторанларида Осиё ошхонаси шедеврлари билан меҳмон қилишади ва чой маросимларини ўтказишади. Кинотеатрлар, ўйин автоматлари, сузиш ҳавзаси, спа-марказ, арт-ҳудуд – бу ерда зерикишга вақт ҳам бўлмайди, кейинги рейс ёддан чиқмаса бўлгани. Энг яхши ҳордиқ — 5,5 соатдан ошиқ танаффус қилишига тўғри келувчи йўловчилар учун Сингапур бўйлаб бепул турлар. Т2 ва Т3 терминалларидан кунига бир неча марта гидли автобуслар йўлга чиқиб, шаҳарнинг энг гўзал нуқталарида тўхтайди: Кичик Ҳиндистон, Чайна-таун, Мерлион парки ва бошқалар. Буюк Британиянинг Business Traveller журнали версиясига кўра, Сингапур аэропорти 27 йил кетма-кет дунёнинг энг яхши аэропорти мақомини олган.\n«Кинетик ёмғир» инсталляцияси: 1216 бронза томчи самолёт, ҳаво шари ва ҳатто варрак каби 16 шакл ва нақшга айланади.\nЖанубий Кореянинг асосий авиахаби — Инчхон аэропорти — Сеулдан 70 километр наридаги тарқоқ оролларда жойлашган. Бу ерда йўловчилар учун шиша ва бетонлар орасида манзарали боғлар, гўзаллик салонлари, дўконлар, кинотеатрлар ва муз саройи бор. Шунингдек ҳунармандчилик галереясига саёҳатдан бошланиб, ажойиб миллий шоу билан тугалланувчи корейс маданияти бўйлаб махсус турга чиқиш мумкин.\nЭнг сабрсизлар учун 1 соатдан 5 соатгача бўлган экскурсиялар ташкиллаштирилган: Будда ибодатхоналари, сирли ғорлар ва пойтахтнинг диққатга сазовор масканларини кўздан кечириш имкони мавжуд.\nНарита — Токионинг аксарият халқаро рейслари учун хизмат қилувчи икки аэропортидан бири. Бу санъантсеварларнинг севимли масканига айланиши шубҳасиз: бу ерда тўлақонли бадиий галерея ва кабуки салон-дўкони очилган, кўп сонли ҳайкаллар, витражлар, картиналар ва инсталляциялар эса терминаллар интерьерига муносиб уйғунлашган. Аэропорт атрофи боғлар, музейлар, ибодатхоналар, аутлетлар ва кўнгилочар марказлар билан ўралган, бироқ 8 соатдан ортиқ бўш соат бўлса, ундан узоқроққа – Япония пойтахтининг асосий жавоҳирлари томон йўл олиш мумкин.\n4. Отатурк, Истанбул\nОтатурк — Туркиянинг энг катта, қулай ва замонавий аэропорти, у ерда йўловчилар учун жуда қулай лаунж-ҳудуд, меҳмонхона, дўконлар ва ресторанлар мавжуд. Истанбулнинг гўзал масканлари, Босфор, Шаҳзодалар оролига саёҳат йўловчилар орасида доимий қизиқиш уйғотиб келади. Бундан ташқари, Отатуркда бадиий галереялар, Византия монастири, Гранд-Базар ва ранг-баранг қаҳва уйларига ташрифни ўз ичига олган мавзуий дастурлар таклиф қилинади.\n5. Ҳамад, Доҳа\nЗамонавий ва технологик Доҳа аэропорти 2014 йилда очилган. Бу ерда люкс брендлар бутиклари, ресторанлар, ўйин майдонлари, жисмоний машқлар билан шуғулланиш мумкин бўлган фитнес-марказ ва катта сузиш ҳавзаси мавжуд.\nҲамад ташқарисида эса бошқа мўъжизалар бўй кўрсатади: «Қатар жавоҳири» элита даҳаси, Ислом санъати музейи, Суқ-Воқиф бозори, Маданий қишлоқ — буларнинг бари транзит йўловчилар учун бепул Қатар визаси билан уч соатлик экскурсия доирасида.\nҲарбийлар президент Мугабени гаровда ушлаб турибди – ОАВ\nИстеъдодли ёшлар маскани


Ассалому алайкум, қори ака. Соғлиғингиз яхшими? Аллоҳ таоло, ўтказаётган диний мавъизаларингиздан рози бўлсин! Сизга берадиган саволим шундан иборат: ойнага кўп қараш гуноҳми? Бу ҳақида суюкли Пайғамбаримиз Муҳаммад соллаллоҳу алайҳи ва салламдан ҳадис ворид бўлганми? Жавобингиз учун олдиндан раҳмат! Аллоҳ илмингизни янада зиёда этсин!\nАссалому алайкум! Кишининг оилам, фарзандларим, уй-жойим ва фаровон хаётим деб уз ота-онасини ташлаб алохида яшаши ёки ота-онага вакт ажратмаслиги ёхуд ота-онани ташлаб четга чикиб кетиши ёинки ота-онани фарзандга мухтож килиб колдириб кетиши ок булиши аломатлариданми?\nАссалому алайкум, ҳурматли устоз! Muxlis.uz сайт жамоасига ва албатта сизга ташаккур билдирган ҳолда сиздан бир муҳим масалада ёрдам беришингизни сўраб қоламан: сизга айтмоқчи бўлган масала оиладаги она ва қиз ўртасидаги муносабат. Қиз онасига гап қайтаради, тенгма-тенг олишади, уй юмушларининг деярли ҳаммасини онаси қилади. Қиз эса дангасалик қилиб, бирорта юмушга қарашмайди, онасига сира ҳам раҳми келмайди. Ундан нега бундай муомала қилаётганини сўрасам: Улар кичкиналигимдан ҳамманинг олдида урардилар, уришардилар. Яна отамни писанд қилмайдилар, қариндошлар, қўшнилар олдида ҳам камситадилар. Уйда фақат ўзимиз қолганда-ку, гапирмасам ҳам бўлади. Шу даражада қаттиқ гапирадиларки, ҳеч қайси эркак чидаб туролмайди. Лекин отам ўта оғир, вазмин, сабрли киши бўлганлари учун индамайдилар. Отамдан ҳам хатолик ўтган, лекин онамнинг бундай муомаласи билан қилинган хато тузалиб қолмайди-ку! Отамнинг ўрниларига мен гапираман, дея жавоб қилди. Энг ачинарлиси шундаки, у қиз ота-онага яхшилик қилиш қай даражада муҳимлиги билади, лекин илмига амал қилмайди. Сиздан илтимос, ўша қизга яхшилаб насиҳат қилсангиз. Зора насиҳатларингиз кор қилса!\nҚуръонни таҳоратсиз ўқиса бўладими?\nМен ҳозир мусофир юртдаман. Жинсий алоқага хоҳиш бўлиб қолса, нима қилиш керак? Зино қилиш гуноҳ, бундай ҳолда қандай йўл тутиш мумкин?


"Хетафе" - "Барселона": Матнли трансляция\n17 октябрь, 2020, 23:55\nТеглар:Хетафе | Барселона | Ла Лига\nИспания Ла Лигаси 6-туридан ўрин олган "Хетафе" - "Барселона" тўқнашувини ушбу саҳифа орқали матнли трансляцияда кузатиб боришингиз мумкин. Ўйиндаги хавфли вазиятлардан ўз вақтида бохабар бўлиш учун саҳифани янгилаб туриш тавсия этилади.\nХайме Мата 56'\nСтадион: Coliseum Alfonso Perez 0 томошабин\nМаксимович ўрнига Моллейо майдонга тушди.\n"Хетафе" мураббийлари штабидан бир аъзо майдондан четлатилди.\nАсосий вақтга 6 дақиқа қўшиб берилди.\nКучо ўрнига Тимор майдонга тушди.\nКучонинг зарбаси ноаниқ кетди.\nКучонинг зарбаси дарвоза тўсинига тегди. Яхши ҳужум "Хетафе"да. Нето тўпга тегинган ҳам экан.\nГризманн ўрнига Тринкау, де Йонг ўрнига эса Брейтуэйт майдонга тушди.\nНетодан яна бир сейв. Яқин масофадан берилган зарбани қайтаришга эришди.\nФати жарима майдони ичида йиқилди. Аммо ҳакам ҳаммаси жойида, деб ҳисоблади.\nХаиме Мата ўрнига Энес Унал майдонга тушди.\nНьом кўп қўполлик ишлатмоқда. Сариқ карточкаси бор. Эҳтиёт бўлиши зарур.\n"Хетафе" ҳужумда ишончли ҳаракат қилмоқда.\nГол ўтказиб юборгач, "Барселона" жуда фаоллашди.\nГОООООООООООООЛЛЛЛЛЛЛЛЛЛЛЛЛЛ!!! Мата пенальтидан дарвозани аниқ нишонга олди.\n"Хетафе" футболчисига тиббий ёрдам кўрсатилмоқда.\nДе Йонг ўз жарима майдони ичида қўполлик ишлатди. Пенальти\nДест ҳимояда ишончли ҳаракат қилмоқда. Яна бир ҳужумни америкалик футболчи бартараф этди.\nИккинчи таймни "Барселона" ҳужумлар билан бошлади.\nНьом сариқ карточка олди.\nКукурельянинг узатмасига жамоадошлари зарба йўллай олмади.\nСтандартни Месси жуда секин зарба билан амалга оширди.\nРоберто ҳакамга нисбатан кўпроқ эътироз билдиргани учун сариқ карточкага лойиқ кўрилди.\nЖарима майдони яқинида Мессига нисбатан фол ишлатилди.\nЖарима зарбаси пайтида барселоналиклар офсайдда қолиб кетди.\nГризманн қулай имкониятдан фойдалана олмади. Бирга-бир вазият бой берилди.\nМессининг олисроқдан амалга оширган жарима зарбасини Сориа бир амаллаб ушлаб олди.\nМата сариқ карточка олди.\n"Кўк-анорранглилар" қарши ҳужумларни пойлаб ўйнамоқда.\nПике сариқ карточка олди.\nКукурельянинг зарбаси кучсиз чиқди.\nМессининг зарбаси дарвоза устунига бориб тегди.\nНетодан сейв. Бурчакроқдан йўлланган зарба бразилиялик посбоннинг қўлларига бориб тушди.\nКаталонияликлар ажабланарли футбол намойиш этмоқда. Улар тўпни жуда тез йўқотмоқда.\n"Барса" ҳимояланишга мажбур бўлмоқда.\n"Барселона"нинг қарши ҳужуми хавфли чиқди. Аммо Кукурелья ўз позициясига етиб келишга улгурди.\nБурчак узатмасини ҳимоячилар қайтариб юборди.\nЖарима зарбасидан узатилган тўпга Ньом аниқ зарба бера олмади. Тўп Бускетсга тегиб, майдонни тарк этди.\nДест ўз жарима майдони яқинида Ньомни йиқитди.\nДембеленинг ўтиб кетишига ҳимоячилар йўл қўймади.\nМеҳмонлар тўпни назорат қилмоқда.\nМессига узатилган тўп ноаниқ кетди.\n"Барса"нинг дастлабки ҳужуми самара келтирмади.\nАссалому алайкум, азиз футбол мухлислари. Испания Ла Лигасининг 6-туридан ўрин олган "Хетафе" - "Барселона учрашуви бироздан сўнг старт олади. Ушбе ўйинни Абдулвосид Валихонов матнли трансляция тарзида эътиборингизга ҳавола этади.\nВидео "Барселона" ҳам "Хетафе" майдонида мағлуб бўлди (видео)\n"Реал" ортидан "Барселона" ҳам мавсумдаги илк мағлубиятини қабул қилиб олди\n"Хетафе" - "Барселона". Жамоалар бугун қандай таркибда ўйнайди?


@Davron_Fayziev - Kanal statistikasi Даврон Файзиев. Telegram Analytics\n@Davron_Fayziev Yoqdi 51\n2455 ta kanal eslovlari\n1814 ta repostlar\nKelib qolgan fikrlar\n14 Oct, 23:34\nM1NOR ft Turakhanovf 77 L1ghtDreaM channel\n12 Oct, 08:33\nЕнг янги читлар 😱😱😱\n10 Oct, 05:43\n🌟 Manchester City\n9 Oct, 05:52\n9 Oct, 05:49\n9 Oct, 04:28\nNewcastle United TV 🏁\n8 Oct, 09:50\n8 Oct, 09:48\n😂PIAR FOOTBALL⚽ RASMIY KANAL🍂🌧 16➕\n5 Oct, 18:36\n𝗨𝗙𝗖 / 𝗕𝗲𝗹𝗹𝗮𝘁𝗼𝗿 🇺🇿\nFUTBOOL_TV | RASMIY KANALI\n3 Oct, 18:56\n3 Oct, 18:26\n3 Oct, 14:19\nUFC|MMA|BOKS (RASMIY KANAL)\n@Davron_Fayziev iqtibos olgan kanallari\n10 Oct, 05:42\n1 Oct, 22:48\n30 Sep, 22:09\n29 Sep, 13:28\nQitmir Chol Official\n152.9k ta obunachilar\nДаврон Файзиев 21 Oct, 23:19\nБир ҳафтадан сўнг бизни супер турнир кутмоқда. Қандай жанглар, нимаси қизиқ, кимлар уришади? UFC 267 ҳақидаги дастлабки видеони тайёрлаб YouTube каналимга жойладим 👇🏼\nДаврон Файзиев 21 Oct, 02:28\nБугунги ўйинлар орасида Манчестер Юнайтеднинг камбэки ажралиб турди. Криштиано лигаси. Улар Месси билан бу турда синхрон равишда жамоаларига ғалаба келтиришди. Яна қандайдир рақамлар тенглашди. Челси ва Бавария одатий йирик ғалабалар қайд этишди.\nДаврон Файзиев 20 Oct, 22:11\nБарселона оғир ғалабага эришди. Динамо Киев дарвозасига биргина голни Пике урди. Ҳамон эски етакчилар кўп нарсани ҳал қилишмоқда. Якшанба куни жиддий имтихон бор.\nДаврон Файзиев 20 Oct, 19:38\nОзгина эмоцияларга берилдик, ўйин шундай бўлди, Ли Ман қўпол кураш олиб бораётганди. Жахл ва ҳурсандчилик аралашиб кетди. Финал муборак, Насаф!\nДаврон Файзиев 20 Oct, 14:24\nБошланди. Ньюкасл клуби Стив Брюс бош мураббийликдан кетганини маълум қилди. Демак, ҳаракатлар тезлаштириляпти. Қишнинг ўзида трансферлар бўлса керак. Энди янги мураббий эълон қилинишини кутамиз. Сизлар билан бирга ўтказган сўровномада Стивен Жеррард устунликка эришганди. Кузатамиз…\nДаврон Файзиев 20 Oct, 14:02\nДаврон Файзиев 20 Oct, 13:00\nДаврон Файзиев 20 Oct, 00:10\nМатчдей тугади. Порту - Милан учрашувидан бошқа барча ўйинларда камида 4 та гол урилди. Кутилмаган натижалардан Аякснинг Дортмундни 4:0 ҳисобида ютганини айтиш мумкин. Қолгани кутилганидек. Тунингиз осуда ўтсин дўстлар.\nДаврон Файзиев 19 Oct, 23:59\nШериф Яхшибоевсиз қийналди. Интерга 1:3 ҳисобида ютқазди. Жасур кейинга ўйинда тортса керак жамоани.\nДаврон Файзиев 19 Oct, 23:55\nРеал Мадрид Класико олдидан Украинада Шахтёр билан машғулот ўтказиб олди. Ҳисоб 0:5, Мадрид яйраб ўйнади.\nДаврон Файзиев 19 Oct, 23:50\nМесси, Месси! Дубль. Юзида мамнунлик пайдо бўлгандек. Париж унга ёқа бошлади.\nДаврон Файзиев 19 Oct, 23:30\nЖаҳон чемпионатининг ҳар 2 йилда ўтказиш ғояси тобора ҳақиқатга яқинлашиб бормоқда. Жанни Инфантино жиддий юришлар қиляпти. Ғоя муаллифларидан бири Арсен Венгер. Саралаш ўйинлари ва ФИФА кунлари сони кескин қисқариши кўзда тутилган. Бу эса клубларга ҳам маъқул. Янги тизим 2026 йилдан жорий қилиниши мумкин. Ҳозирча бу УЕФАга унча ёқмай турибти.\nДаврон Файзиев 19 Oct, 23:29\nАввал ҳам айтганман, Дилшоднинг шарҳига нисбатан эътирозларга унчалик қўшилмайман. Информатив ва тўкис шарҳлайди. Интернет титмай барча маълумотларга эга бўлиб кўрасиз. Шахсий фикр. Сизда бошқача бўлиши ҳам нормал ҳолат. Агар унинг эпизодга чуқур кириб, узоқ вақт тахлил қилишига нисбатан танқид бўлса, шу жойига қўшилишим мумкин. Лекин, умумий даража юқори.\nДаврон Файзиев 19 Oct, 22:45\nУЕФА учун яна бир бошоғриқ гол. Коке тепди, Гризманга тегди, офсайддаги Лемар сакраб қолди ва тўпга тегмади. Ҳакам голни ҳисоблади. Муаммо шундаки, Лемар Матип билан курашда эди. Тўпга тегмаса ҳам ҳужум иштирокчиси. Муҳокамалар бошланди. Лекин менимча Лемар очиқ блокламади, голни ҳисоблаш варианти тўғрига ўхшаяпти. Аммо ўйин зўр. 0:2 дан 2:2 ва жанг.\nДаврон Файзиев 19 Oct, 22:21\nЛиверпуль футболчиси Наби Кейта Атлетико дарвозасига голнинг дахшатини урди. Бугун ундан чиройлисини кўрмасак керак.\nДаврон Файзиев 19 Oct, 19:11\nУшбу ҳафтада Класиколар бор. Иккита. Испанияда Барселона - Реал Мадрид. Англияда Манчестер Юнайтед - Ливерпуль. Ютуб каналимда мавзуни бошлаб олдим. Сиз ҳам тахмин ва таҳлилларингизни ёзиб юборинг. Ёки шунчаки видеони кўриб қўйинг.\nЁқимли томоша 👇🏼\nДаврон Файзиев 19 Oct, 14:05\nТўпни тўхтатишда гап кўп.\nУшбу сурат Луис Фелипе Сколари Бунёдкор клубида иш бошлаган куни олинган. Биринчи машғулот, икки афсона, Ривалдо ва Қосимов.\nФутбол фотоларининг энг катта архивига эга канал 👇🏼\nДаврон Файзиев 19 Oct, 06:38\nБугунги марказий ўйин Атлетико Мадрид - Ливерпуль.\nЛиверпуль яхши формада. ФИФА кунларидан кейин ҳам ўйин ўтказиб олди. Мадридга тўлиқ қуролланган ҳолда боради. Айнан Клопп шогирдларини бугун фаворит деган бўлардим. Биргина инсон бу вазиятни ўзгартириб юбориши мумкин. Луис Суарес. Унинг кучли бешликдаги юлдузли юриши айнан Ливерпульда бошланган. Анчагача рекордлари амалда бўлган, ва анчасини Салаҳ йўққа чиқарган. Икки супер форвард ўртасида ёрқин дуэль.\nАтлетико уикендда чемпионатда ўйнамаганига сабаб, Ла Лига Америка қитъасига кўп футболчи юборган клубларга енгиллик тақдим этишга қарор қилди. Фақат Чемпионлар лигасида бу сал панд бериши мумкин. Шундай бўлса ҳам бу жуфтлик интригадан ҳоли эмас. Икки йил аввал нимчоракда Атлетико устун келганда ҳам Ливерпуль фаворит эди. Шу сабаб бугунги ўйинлар орасида шунисини кўрган бўлардим.\nДаврон Файзиев 19 Oct, 05:00\nReal Madrid Uzbekistan'dan repost\nBugun "Real Madrid" klubi Chempionlar Ligasida navbatdagi o'yinini o'tkazadi. Ushbu o'yin va "Real" klubi haqidagi so'nggi yangiliklarni va qiziqarli ma'lumotlarni bilmoqchi bo'lsangiz, @rmduzbekistan telegram-kanalini kuzating. Kanal xabarlarni tezkor va aniq berishi bilan muxlislar mehrini qozonmoqda. @rmduzbekistan kanaliga a'zo bo'lib, "Madrid" klubi haqidagi ma'lumotlardan xabardor bo'ling.


Қарақалпақ мәмлекетлик университетинен 2 Президент стипендиаты шықты » KarInform\nҚарақалпақ мәмлекетлик университетинен 2 Президент стипендиаты шықты\nБыйылғы оқыў жылында Қарақалпақ мәмлекетлик университети социал-экономика факультети философия бағдарының 4-курс студенти Нурназар Пирназаров бакалавр басқышы студентлери арасында өткерилген таңлаўдың социал-гуманитар пәнлер бағдары бойынша ҳәм университеттиң магистратура бөлими қарақалпақ әдебияты қәнигелигиниң 2-курс магистранты Замира Айымбетова магистратура басқышы магистрантлары арасында өткерилген таңлаўдың социал-гуманитар пәнлер бағдары бойынша Президент стипендиаты болыўға еристи.\nМағлыўмат ушын айтып өтиў керек, Нурназар Пирназаров студент болыўы менен бирге, университет жаслар аўқамы басланғыш шөлкеми жетекшиси болып табылады. Оның Президент стипендиаты болыўы Қарақалпақстанда философия бағдары бойынша биринши нәтийже есапланады.\nЗамира Айымбетова усы жылдың март айында Өзбекстан Республикасының Биринши Президенти Ислам Кәримовтың 80 жыллығы мүнәсибети менен өткерилген илимий-жәмийетлик мақалалар таңлаўында жеңимпаз болған еди.\nЕслетип өтемиз, бир оқыў жылында еки Президент стипендиатының шығыўы Қарақалпақ мәмлекетлик университетинде екинши мәрте болмақта. Буннан алдын 2016-2017 оқыў жылында магистратура басқышының 2-курс магистрантлары Гүлжәҳән Сейтназарова ҳәм Малика Палымбетовалар усы стипендия жеңимпазлары болған еди.\nҚМУ магистранты Ислам Кәримовтың естелигине бағышла ...\nҚМУда И.Каримовтың 80 жыллығына бағышлап өтке ...\nҚМУ студенти «Жаслар аўқамы стипендиясы» жеңимпазы болды\nҚМУда магистрантлар ҳәм студентлердиң питкериў кеше ...


Қозоқ зиёлилари ҳукуматни Россия билан иттифоққа кирмасликка чақиришди - BBC O'zbek\nImage caption Қозоқ зиёлилари фикрида, Қозоғистон иттифоққа қўшилса, фойдадан кўра кўпроқ зарар кўради\nҚозоғистонлик зиёлилар ҳукуматни Россия бошчилигидаги Овросиё иттифоқига доир ҳужжатларни имзоламай туришга чақирган. Остонада йиғилган зиёлилар Украинадаги сўнгги ҳодисалар Қозоғистонни бу каби иттифоқларга қўшилмай туриш кераклигидан огоҳлантирганини таъкидлашмоқда.\nДавлат бюджетидан маош олиб ишловчи қатламнинг Овросиё иттифоқига қўшилмай туриш чақириғи илк маротаба янграмоқда.\nУшбу анжуман ташкилотчиси Овросиё Университети илмий маркази директори Зиябек Кобулдиновнинг Би-би-сига айтишича, Остонадаги анжуманда иштирок этган олимлар Россия билан интеграция ва яхши қўшничилик муносабатлари Қозоғистон учун муҳим эканлигини таъкидлашган.\nБироқ, улар фикрида, Украина ва Қримдаги сўнгги ҳодисалар Россия бошчилигидаги Овросиё Иттифоқига қўшилишни ортга суришни тақозо этади.\n"Украина ва Қрим ҳодисалари сабаб халқаро ҳолат ёмонлашган вақтда Россия билан Божхона иттифоқи борасида тузилган иқтисодий ҳамкорлик даражаси етарли. Иттифоқлашиш борасида бундан у ёғига кетиб бўлмайди ва мумкин эмас", - дейди Зиябек Кобулдинов.\nКобулдинов жанобларига кўра, Қозоғистон Божхона иттифоқига кирганидан сўнг экспертларнинг ҳисоб-китобларига кўра қишлоқ хўжалиги ва шароб етиштириш саноати ожизлаша бошлаган.\nҚозоғистонликларни бу борада кучли бўлган Беларусь ва Россия ишлаб чиқарувчилари сиқиб чиқара бошлаган.\n"Бу нарса Москвадаги муҳокамаларда тахминан 84 фоиз мутахассислар яхши тайёрланган россияликлар эканлиги билан изоҳланади. Улар савдода Россияга фойдали бўлган шартларни илгари суришади", - дейди жаноб Кобулдинов.\nУ Россия билан иттифоққа қўшилмасликнинг иккинчи сабаби қилиб қўшни давлатда миллатчи шовинистларнинг бемалол фаолият юритаётгани ва бу юз тузилиши осиёликларга ўхшовчи қозоқларга таҳдид бўлиши мумкинлигини келтиради.\nУчинчи сабаб эса тўғридан-тўғри Украинадаги ҳодисаларга бориб тақалади. Қозоғистонлик зиёлиларга кўра, Россия дини ва келиб чиқиши бир бўлган украин қардошларига халқаро меъёрларга зид муносабат билдираётган бўлса, бошқа халқларни ҳам шундай қисмат кутиб турган бўлиши мумкин.\n"Бундан ташқари, АҚШ, Оврўпо Иттифоқи ва жаҳон ҳамжамияти томонидан Қримни аннекция қилиб олган Россияга нисбатан кўрилаётган жазо санкциялари Қозоғистонга ҳам зарба бериши мумкин. Биринчи навбатда нефт нархлари кескин тушиб кетиши мумкин. Бизда эса бюджет жаҳондаги нефт нархидан келиб чиқиб шаклланади", - дейди жаноб Кобулдинов.\nҚозоқ зиёлилари Қозоғистон жаҳонда ўзи учун устивор қилиб олган кўп томонлама муносабатларга содиқ қолиши кераклигини таъкидлашмоқда.\nАнжуман иштирокчилари ҳукумат томонидан май ойида имзоланиши керак бўлган Овросиё иттифоқи ҳужжатларига қўл қўймай туришликка чақирган. Бу каби масалалар, уларнинг фикрида халқнинг муҳокамасига қўйилиб референдум орқали ҳал этилиши керак.\n"Қозоғистон фуқаролари, ҳаттоки биз экспертлар ушбу шартноманинг лойиҳаси ва унинг ичида нималар ёзилганини билмаймиз. Шунинг учун ўз президентимизга қандай ҳолатда нима қилиш кераклигини айта олмаймиз ҳам. Шартнома расмий матбуотда чоп қилиниши керак. Кейин уни муҳокама қилиб, ижобий ва салбий томонлари олиб чиқилиши лозим. Ана шундан кейин қарор бериш мумкин,", - дейди Профессор Кобулдинов.\nҚозоғистон тадбиркорлари миллий палатаси раиси маслаҳатчиси Тимур Назханов зиёлилар талаби анча кечикканини ва ҳужжатларни имзолашни ортга суриб бўлмаслигини айтади.\n"Тўғрисини айтсак, имзо қўйиш масаласи ҳал қилиб бўлинган. Шунинг учун бу борада бирор нарсани ўзгартиришга кўзим етмайди. Бироқ кейинги муҳокамаларда манфаатларни ҳимоя қилиш учун томонларга кўпроқ имконият беришни сўраса бўлади", - дейди жаноб Назханов.\nМутахассисга кўра, Божхона иттифоқидан қозоғистонлик тадбиркорлар ва Қозоғистон иқтисоди фойдадан кўра зарар кўрди. Бироқ, Назханов жаноблари интеграция давр талаби экани ва ушбу жараёнда миллий манфаатларни кўпроқ ҳимоя қилган ҳолда муҳокамаларга киришиш лозимлигини урғулайди.\n12 апрел куни Олма-ота шаҳрида мухолифат вакиллари аксил-Овросиё форуми ўтказишни режалаган. Мухолифат вакиллари ҳукуматдан ушбу иттифоққа кирмасликни талаб қилмоқчи.


Сигарет — «озодлик машъали» | Fayzbog.uz\nҚандай қилиб политтехнолог (сиёсий мутахассис)лар аёлларни чекишга ўргатган\nХХ аср бошида “Американ Табако” чекувчи аёлларга қарши жамият томонидан кескин норозиликка учради. Бундан тамаки олди-сотдиси қаттиқ жабр кўрди. Америкада аёлларнинг жамоат жойида чекиши қонун билан тақиқланган эди. Тамаки компаниясининг ўша пайтдаги президенти машҳур “пиар”чи ва сиёсий мутахассис Эдвард Бернейсни ёрдамга чақиради: “Қандай қилиб биз аёлларни кўчада чекишга мажбурлашимиз мумкин? Аёллар тамакини уйларида чекяпти. Лекин кўп вақтини улар уйдан ташқарида ўтказмоқда, биз эса бозорнинг ярмини қўлдан бой беряпмиз, уларни кўчада чекишга мажбурлашимиз керак. Эдуард, бирор нима ўйлаб топ. Ишга кириш!”\n“PR”чи нима қилди?\n1929 йилда Бернейс тарихий аҳамиятга эга бўлган реклама ҳийласини уюштирди. У роль ижро этувчи аёлларни топиб келди, улар эса Пасха куни қўлларида “Озодлик машъали” деб номлашган сигареталарни силкитган кўйи Нью Йорк кўчалари бўйлаб намойишга чиқдилар. Буларнинг бари гўёки аёлларнинг ҳақ-ҳуқуқларини чеклашга қарши кураш шиори билан баён қилинди: “Нега эркакларга кўчада чекишга рухсат бор-у, аёлларга эса йўқ”. Жараёнга феминистлар ва бошқа майли ўчлар ҳам қўшилди. Бу реклама-воқеа ОАВ да кенг ёритилди, баҳс-мунозаралар ғалаёни кўтарилдики, бу ҳеч кимни шубҳалантирмади ҳам. Кўчада чекувчи аёллар ҳақидаги хабарлар мамлакатнинг ҳар тарафидан ёғилиб келаверди.\nБернейс ёзади: “Мен шуни тушиниб етдимки, оммавий ахборот воситалари томонидан тарқатиладиган ёрқин, кучли таассурот қолдирадиган чақириқ ёрдамида ҳатто кўп асрлик одатларни ҳам парчалаб юборса бўларкан”. Бернейс инсон онгига бундай кучли таъсир ўтказишни тоғаси Зигмунд Фрейддан ўрганган.\nНамойишнинг натижаси – америкалик хотин-қизлар орасида тамаки истеъмоли бир неча бор ўсди.


5 январь, 2021, 10:31\nҚўқонликлар сафи кенгаймоқда.\nБахтиёр Ашурматов бошчилигидаги “Қўқон-1912” жамоаси 2021 йилги футбол мавсуми учун тайёргарликни бошлади. Жамоа аъзолари 4 январдан Қўқон шаҳрида йиғилди. Гарчи кеча жамоанинг барча аъзолари Қўқон шаҳрига етиб келмаган бўлса-да, мураббийлар дастлабки машғулотни ўтказди.\nҚўқондаги 2-БЎСМга қарашли стадионда бўлиб ўтган машғулотларда жамоа таркибига янги қўшилган ҳужумчи - “Машъал”нинг собиқ аъзоси Мўмин Мелиев ҳамда ўтган мавсумни “Андижон” жамоасида ўтказган Фарҳод Бекмуродов ҳам иштирок этди.\nШунингдек, жамоа сафида ўтган мавсумни “Турон” жамоасида ўтказган ҳимоячи Шоҳруҳ Холматов, “Андижон”да тўп сурган Азамат Исроилов ва дарвозабон Элдор Адҳамов ҳам машғулотларда иштирок этишмоқда. Бу футболчилар жамоа кўригида бўлиб туришибди.\n“Қўқон-1912”нинг айрим футболчилари бугун Қўқонга етиб келишади. Жамоанинг етакчи футболчилари - Мурод Холмуҳаммедов, Александр Мерзляков, Қувондиқ Рўзиев ва Шоҳназар Норбеков эса бош мураббийнинг рухсатига кўра, бироз кечроқ жамоа ихтиёрига етиб келади. Суҳроб Бердиев ҳамда Ҳамидилло Абдуҳамидов эса даволаниш жараёнларини давом эттирмоқда, - дея хабар бермоқда клуб матбуот хизмати.